ᱡᱚᱭᱯᱩᱨ ᱦᱚᱱᱚᱛ

ᱡᱚᱭᱯᱩᱨ ᱦᱚᱱᱚᱛ ᱫᱚ ᱠᱚᱸᱧᱮ ᱥᱤᱧᱚᱛ ᱨᱮ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱡᱚᱭᱯᱩᱨ ᱥᱚᱦᱚᱨ, ᱱᱚᱣᱟ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ, ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮ (᱖᱔᱐ ᱠᱷᱚᱱ ᱫᱚ) ᱜᱮᱞ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ ᱾

ᱥᱚᱦᱚᱨ ᱜᱚᱴᱟ ᱥᱮᱫ ᱠᱷᱚᱱ ᱫᱩᱣᱟᱹᱨ ᱟᱨ ᱯᱟᱨᱠᱚᱴᱚᱸ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱡᱟᱦᱟᱸᱨᱮ ᱵᱚᱱᱚᱱ ᱞᱟᱹᱜᱤᱫ ᱮᱭᱟᱭ ᱥᱤᱞᱯᱤᱱ ᱢᱮᱱᱟᱜᱼᱟ ᱾ 
ᱛᱟᱭᱚᱢ ᱛᱮ ᱢᱤᱫ ᱟᱨ ᱫᱩᱣᱟᱹᱨ ᱦᱚᱸ ᱵᱮᱱᱟᱣ ᱮᱱᱟ ᱟᱫᱚ ᱱᱟᱣᱟ ᱫᱩᱣᱟᱹᱨ ᱠᱚ ᱢᱮᱛᱟᱜᱼᱟ । ᱯᱩᱨᱟᱹ ᱥᱚᱦᱚᱨ ᱛᱩᱨᱩᱭ ᱴᱷᱟᱶ ᱨᱮ ᱦᱟᱴᱤᱧ ᱟᱠᱟᱱᱟ ᱟᱨ ᱱᱚᱣᱟ ᱑᱑᱑ ᱯᱷᱤᱴ (᱓᱔ ᱢᱤᱴᱚᱨ) ᱚᱥᱟᱨ ᱥᱚᱲᱚᱠ ᱠᱷᱚᱱ ᱦᱟᱴᱤᱧ ᱟᱠᱟᱱᱟ ᱾ ᱢᱚᱬᱮ ᱴᱷᱟᱶ ᱛᱟᱞᱟ ᱯᱨᱚᱥᱟᱫᱽ ᱴᱷᱟᱶ ᱫᱚ ᱥᱟᱢᱟᱝ, ᱮᱛᱚᱢ ᱟᱨ ᱯᱟᱪᱮ ᱥᱮᱱ ᱠᱷᱚᱱ ᱮᱥᱮᱫ ᱟᱠᱟᱱᱟ ᱟᱨ ᱛᱩᱨᱩᱭ ᱴᱷᱟᱶ ᱫᱚ ᱥᱟᱢᱟᱝ ᱨᱮᱜᱮ ᱢᱮᱱᱟᱜᱼᱟ ᱾ ᱯᱨᱚᱥᱟᱫᱽ ᱴᱷᱟᱶ ᱨᱮ ᱦᱟᱣᱟ ᱢᱚᱦᱚᱞ ᱚᱲᱟᱜ, ᱵᱚᱵᱚᱥᱛᱟ ᱵᱟᱜᱟᱱ ᱟᱨ ᱢᱤᱫ ᱦᱩᱰᱤᱧ ᱡᱷᱤᱞ ᱢᱮᱱᱟᱜᱼᱟ ᱾ ᱢᱟᱨᱮ ᱥᱟᱦ ᱨᱮᱱᱟᱜ ᱠᱚᱸᱧᱮᱼᱯᱟᱪᱮ ᱥᱮᱫ ᱵᱩᱨᱩ ᱨᱮ ᱱᱟᱦᱚᱨᱜᱟᱲ ᱫᱩᱨᱜᱽ ᱥᱚᱦᱚᱨ ᱨᱮᱱᱟᱜ ᱛᱟᱡᱽ ᱨᱮᱱᱟᱜ ᱥᱟᱢᱟᱱ ᱧᱮᱞᱚᱜᱼᱟ ᱾ ᱚᱱᱟ ᱥᱟᱶᱛᱮ ᱱᱚᱸᱰᱮ ᱛᱟᱞᱟ ᱴᱷᱟᱶ ᱨᱮ ᱥᱚᱣᱟᱭ ᱡᱚᱭᱥᱤᱝ ᱤᱫᱤ ᱛᱮ ᱵᱮᱱᱟᱣ ᱟᱠᱟᱱᱟ ᱵᱮᱫᱷᱥᱟᱞᱟ, ᱡᱚᱱᱛᱚᱨ ᱢᱚᱱᱛᱚᱨ, ᱡᱚᱭᱯᱩᱨ ᱨᱮ ᱦᱚᱸ ᱢᱮᱱᱟᱜᱼᱟ ᱾

ᱰᱤᱵᱤᱡᱚᱱ
ᱡᱚᱭᱯᱩᱨ ᱫᱚ ᱢᱚᱰᱮᱱ ᱥᱚᱦᱚᱨ ᱭᱚᱡᱱᱟ ᱤᱫᱤ ᱛᱮ ᱟᱹᱰᱤ ᱮᱢᱯᱞᱚᱭᱮᱰ ᱟᱨ ᱟᱨᱨᱟᱱᱜᱮᱫ ᱥᱚᱦᱚᱨ ᱨᱮ ᱞᱮᱠᱷᱟ ᱭᱟᱠᱚ ᱾ ᱥᱚᱦᱚᱨ ᱨᱮᱱᱟᱜ ᱟᱨᱪᱤᱴᱮᱠ ᱵᱷᱤᱫᱽᱭᱟᱫᱷᱟᱨ ᱵᱷᱟᱴᱟᱪᱟᱨᱭ ᱧᱩᱛᱩᱢ ᱱᱤᱛᱚᱜ ᱦᱚᱸ ᱯᱷᱮᱢᱚᱥ ᱜᱮᱭᱟ ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱱᱚᱣᱟ ᱴᱷᱚᱱ ᱠᱟᱪᱷᱣᱟᱦᱟ ᱜᱩᱴ ᱨᱮᱱᱟᱜ ᱨᱟᱡᱽᱯᱩᱛ ᱥᱟᱥᱚᱠ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱑᱙ ᱟᱱᱟᱜ ᱨᱮ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱩᱛᱷᱱᱟᱹᱣ ᱮᱛᱚᱦᱚᱵ ᱮᱱᱟ ᱛᱚᱵᱮ ᱱᱚᱣᱟ ᱨᱮᱱᱟᱜ ᱑,᱓᱐,᱐᱐᱐ ᱛᱟᱦᱮᱸ ᱠᱟᱱᱟ ᱟᱫᱚ ᱱᱤᱛ ᱵᱟᱲᱦᱟᱣ ᱠᱟᱛᱮ ᱒᱐᱐᱑ ᱨᱮᱱᱟᱜ ᱞᱮᱠᱟᱛᱮ ᱒᱓,᱓᱔,᱓᱑᱙ ᱦᱩᱭ ᱮᱱᱟ ᱾ ᱱᱚᱸᱰᱮ ᱱᱟᱜ ᱢᱩᱬ ᱩᱫᱷᱚᱜ ᱨᱮ ᱫᱷᱤᱨᱤ, ᱥᱟᱸᱜᱢᱟᱨᱢᱟᱨ, ᱞᱩᱜᱽᱲᱤ ᱪᱷᱟᱯᱟ, ᱦᱟᱱᱰᱼᱟᱨᱴ, ᱧᱮᱞ ᱡᱚᱝ ᱴᱷᱟᱶ ᱟᱨ ᱟᱹᱰᱤ ᱜᱟᱱ ᱥᱮᱞᱮᱫ ᱟᱠᱟᱱᱟ ᱾ ᱡᱚᱭᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱯᱮᱨᱤᱥ ᱠᱚ ᱢᱮᱛᱟᱜᱼᱟ ᱾ 

ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱤᱫᱤ ᱛᱮ, ᱡᱚᱭᱯᱩᱨ ᱨᱮ ᱢᱤᱫ ᱵᱤᱫᱷᱟᱱ ᱥᱚᱵᱷᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱑᱓ ᱥᱟᱵᱼᱰᱤᱵᱤᱡᱚᱱ ᱢᱮᱱᱟᱜᱼᱟ: 
 ᱡᱚᱭᱯᱩᱨ
 ᱟᱢᱮᱨ
 ᱵᱟᱥᱤ
 ᱪᱟᱠᱥᱩ
 ᱪᱚᱢᱩ
 ᱢᱚᱡᱽᱢᱟᱵᱟᱫᱽ
 ᱡᱟᱢᱣᱟ ᱨᱟᱢᱜᱚᱰ
 ᱯᱷᱟᱜᱤ
 ᱯᱷᱩᱞᱮᱨᱟ
 ᱠᱚᱴᱯᱩᱴᱞᱤ
 ᱥᱟᱝᱜᱟᱱᱮᱨ
 ᱥᱟᱦᱯᱩᱨᱟ
 ᱵᱷᱤᱨᱟᱴᱱᱚᱜᱚᱨ

ᱯᱚᱸᱪᱚᱭᱚᱛ ᱥᱟᱢᱤᱛᱤ (ᱵᱞᱚᱠ)  
 ᱟᱢᱮᱨ 
 ᱵᱟᱥᱤ
 ᱪᱟᱠᱥᱩ
 ᱜᱚᱵᱤᱱᱫᱜᱚᱲ
 ᱰᱩᱞᱩ 
 ᱡᱟᱢᱣᱟ ᱨᱟᱢᱜᱟᱰ 
 ᱯᱷᱟᱜᱤ
 ᱥᱟᱢᱵᱷᱟᱨ 
 ᱡᱷᱚᱴᱣᱟᱨᱟ 
 ᱠᱚᱴᱯᱩᱴᱞᱤ 
 ᱥᱟᱦᱯᱩᱨᱟ 
 ᱥᱟᱝᱜᱟᱱᱮᱨ 
 ᱵᱷᱤᱨᱟᱴᱱᱚᱜᱚᱨ 

ᱛᱟᱦᱥᱤᱞ 
 ᱟᱢᱮᱨ
 ᱵᱟᱥᱤ
 ᱪᱟᱠᱥᱩ 
 ᱪᱚᱢᱩ
 ᱰᱩᱞᱩ 
 ᱡᱟᱢᱣᱟ ᱨᱟᱢᱜᱟᱰ  
 ᱯᱷᱟᱜᱤ
 ᱥᱟᱢᱵᱷᱟᱨ  
 ᱡᱚᱭᱯᱩᱨ
 ᱠᱚᱴᱯᱩᱴᱞᱤ 
 ᱥᱟᱦᱯᱩᱨᱟ 
 ᱥᱟᱝᱜᱟᱱᱮᱨ 
 ᱵᱷᱤᱨᱟᱴᱱᱚᱜᱚᱨ

ᱦᱚᱲ ᱮᱞ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱚᱭᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱖,᱖᱖᱓,᱙᱗᱑ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱞᱤᱵᱤᱭᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱥᱚᱢᱟᱱ  ᱟᱢᱮᱨᱤᱠᱟ ᱯᱚᱱᱚᱛ ᱣᱟᱥᱤᱸᱜᱴᱚᱱ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱐ ᱟᱱᱟᱜ (ᱜᱩᱴ ᱖᱔᱐) ᱨᱮᱱᱟᱜ ᱨᱮᱸᱠᱤᱝ ᱮᱢᱚᱜ ᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱕᱙᱘ ᱛᱟᱦᱮᱸᱱ ᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱑,᱕᱕᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ , ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱫᱚᱨ ᱒᱖.᱙᱑% ᱛᱟᱦᱮᱸ ᱠᱟᱱᱟ ᱾ ᱡᱚᱭᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱐᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱗᱖.᱔᱔% ᱥᱮᱪᱮᱫ ᱫᱚᱨ ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ  ᱙᱔.᱗᱕% ᱦᱚᱲ ᱫᱚ ᱦᱤᱱᱫᱤ, ᱒.᱗᱔% ᱩᱨᱫᱩ, ᱑.᱒᱑% ᱥᱤᱱᱫᱤ, ᱐.᱔᱒ ᱯᱚᱧᱡᱟᱵᱤ, ᱟᱨ ᱐.᱔᱑% ᱵᱟᱸᱜᱟᱞᱤ ᱠᱚᱣᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭ ᱮᱭᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱡᱚᱭᱯᱩᱨ ᱦᱚᱱᱚᱛ

ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱡᱚᱭᱯᱩᱨ ᱠᱷᱚᱸᱰ ᱨᱮ ᱦᱚᱱᱚᱛ ᱠᱚ